stanford-oval/wikipedia huggingface dataset:
จักรวาลภาพยนตร์มาร์เวล: เฟสห้า
ภาพยนตร์ > กัปตัน อเมริกา: ศึกฮีโร่จักรวาลใหม่ (2025)

บทความหลัก: กัปตัน อเมริกา: ศึกฮีโร่จักรวาลใหม่
แซม วิลสัน พบว่าตัวเองอยู่ใจกลางเหตุการณ์ระดับนานาชาติ และต้องทำงานเพื่อหยุดยั้งผู้อยู่เบื้องหลังเหตุการณ์นี้
เมื่อเดือนเมษายน ค.ศ. 2021 มีการเปิดเผยว่าภาพยนตร์เรื่องที่สี่ของ กัปตันอเมริกา กำลังอยู่ในการพัฒนา บทภาพยนตร์เขียนโดย มัลคอล์ม สเปลแมนและดาลัน มัสสัน ทั้งคู่เคยเป็นหัวหน้านักเขียนและนักเขียนของ ฟัลคอนและวินเทอร์ โซลเยอร์ (2021) ละครชุดบนดิสนีย์+ แอนโทนี แมกกี กลับมารับบทเดิมเป็น แซม วิลสัน / กัปตันอเมริกา ในเดือนสิงหาคมปีเดียวกัน จูเลียส โอนาห์ ได้รับเลือกให้เป็นผู้กำกับในเดือนกรกฎาคม ค.ศ. 2022 ภาพยนตร์จะสำรวจผลกระทบของการเป็นกัปตันอเมริกาของวิลสัน แต่เดิมชื่อเรื่องภาพยนตร์คือ กัปตันอเมริกา: นิวเวิลด์ออร์เดอร์ ประกาศในเดือนกรกฎาคม ค.ศ. 2022 ก่อนจะเปลี่ยนชื่อเรื่องเป็น กัปตัน อเมริกา: ศึกฮีโร่จักรวาลใหม่ ในเดือนมิถุนายน ค.ศ. 2023 การถ่ายเริ่มต้นในเดือนมีนาคม ค.ศ. 2023 ที่ไตรลิทสตูดิโอส์ในแอตแลนตาและในวอชิงตัน ดี.ซี.  การถ่ายทำสิ้นสุดในเดือนมิถุนายน แมทธิว ออร์ตัน ได้รับการว่าจ้างในเดือนธันวาคมให้เขียนบทสำหรับการถ่ายทำซ่อมในช่วงปลายเดือนพฤษภาคม ค.ศ. 2024 โดยใช้เวลา 22 วัน กัปตัน อเมริกา: ศึกฮีโร่จักรวาลใหม่ กำหนดฉายวันที่ 14 กุมภาพันธ์ ค.ศ. 2025
แดนนี รามิเรซและคาร์ล ลัมบลี จะกลับมารับบทเดิมเป็น วาคีน ตอร์เรส / ฟัลคอน และ ไอเซยา แบรดลีย์ จาก ฟัลคอนและวินเทอร์ โซลเยอร์ ร่วมกับ ทิม เบลก เนลสัน เป็น ซามูเอล สเติร์น / ลีดเดอร์ และ ลิฟ ไทเลอร์ เป็น เบ็ตตี รอสส์ จาก มนุษย์ตัวเขียวจอมพลัง (2008) แฮร์ริสัน ฟอร์ด จะแสดงเป็น แธดเดียส "ธันเดอร์โบลต์" รอสส์ / เรดฮัลค์ แทน วิลเลียม เฮิร์ต ที่เคยแสดงเป็นตัวละครนี้ก่อนที่เขาจะเสียชีวิตใน ค.ศ. 2022 ซากของเทียมัต ซึ่งเป็นเซเลสเชียลจาก ฮีโร่พลังเทพเจ้า (2021) จะปรากฏในภาพยนตร์ เป็นการเปิดตัว อะดาแมนเทียม เข้าสู่จักรวาลภาพยนตร์มาร์เวล
ภาพยนตร์ > ธันเดอร์โบลต์ส* (2025)

บทความหลัก: ธันเดอร์โบลต์ส*
กลุ่มตัวเอกปฏิลักษณ์ออกปฏิบัติภารกิจเพื่อรัฐบาล
เมื่อเดือนมิถุนายน ค.ศ. 2022 ภาพยนตร์ธันเดอร์โบลต์สกำลังอยู่ในการพัฒนา โดยมี เจค ไชรเออร์ เป็นผู้กำกับ และ อีริก เพียร์สัน เป็นผู้เขียนบทภาพยนตร์ ต่อมามีการประกาศในเดือนกันยายนว่าทีมธันเดอร์โบลต์สจะประกอบด้วย เซบาสเตียน สแตน เป็น บัคกี้ บาร์นส์, แฮนนาห์ จอห์น-คาเมน เป็น โกสต์, ไวแอตต์ รัสเซลล์ เป็น จอห์น วอลเกอร์ / ยูเอสเอเจนต์, ฟลอเรนซ์ พิว เป็น เยเลนา เบโลวา, เดวิด ฮาร์เบอร์ เป็น เรดการ์เดียน และ โอลกา คูรีเลนโก เป็น ทาสค์มาสเตอร์ โดยทุกคนกลับมารับบทเดิมจากโครงการในจักรวาลภาพยนตร์มาร์เวลก่อนหน้านี้ ลี ซอง จิน เข้ามาเขียนบทภาพยนตร์ใหม่ในเดือนมีนาคม ค.ศ. 2023 และ โจอันนา คาโล เข้ามาเขียนบทภาพยนตร์ใหม่เพิ่มเติมในเดือนกุมภาพันธ์ ค.ศ. 2024 การถ่ายทำเริ่มต้นในเดือนเดียวกัน ที่ไตรลิทสตูดิโอส์และแอตแลนตาเมโทรสตูดิโอส์ในแอตแลนตา และยูทาห์ การถ่ายทำสิ้นสุดในเดือนมิถุนายน ค.ศ. 2024 ธันเดอร์โบลต์ส* กำหนดฉายวันที่ 2 พฤษภาคม ค.ศ. 2025
จูเลีย หลุยส์-ไดรฟัส กลับมารับบทเดิมของเธอเป็น วาเลนตินา อัลเลกรา เดอ ฟงแตน, ร่วมกับ ลอเรนซ์ ฟิชเบิร์น เป็น บิลล์ ฟอสเตอร์ และ เรเชล ไวสซ์ เป็น เมลินา วอสโตคอฟ
ละครชุดทางโทรทัศน์

ดูเพิ่ม: รายชื่อละครชุดทางโทรทัศน์ในจักรวาลภาพยนตร์มาร์เวล
ละครชุดทางโทรทัศน์ > มหันตภัยอำพราง (2023)

บทความหลัก: มหันตภัยอำพราง
นิค ฟิวรี ทำงานร่วมกับ เทโลส มนุษย์ต่างดาวสโครลล์ที่สามารถเปลี่ยนรูปร่างได้ เพื่อเปิดเผยแผนการสมคบคิดของกลุ่มสโครลล์ผู้ทรยศที่นำโดยกราวิก ซึ่งวางแผนยึดครองโลกโดยปลอมตัวเป็นมนุษย์คนอื่น ๆ ทั่วโลก
มาร์เวลสตูดิโอส์กำลังพัฒนาละครชุดที่มีเนื้อเรื่องเกี่ยวกับ นิค ฟิวรี ในช่วงเดือนกันยายน ค.ศ. 2020 โดย ซามูเอล แอล. แจ็กสัน จะกลับมารับบทเดิมของเขาและ ไคล์ แบรดสตรีต ทำหน้าที่เป็นหัวหน้าผู้เขียนบท มาร์เวลสตูดิโอส์เปิดเผยในเดือนธันวาคมว่าละครชุดจะดัดแปลงจากเส้นเรื่องหนังสือการ์ตูน ซีเครตอินเวชัน และยืนยันว่าแจ็กสันจะแสดงนำร่วมกับ เบน เมนเดลโซห์น เป็น ทาลอส การถ่ายทำเริ่มในเดือนกันยายน ค.ศ. 2021 ในลอนดอน โดยมี อาลี เซลิม เป็นผู้กำกับละครชุด การถ่ายทำสิ้นสุดในปลายเดือนเมษายน ค.ศ. 2022 มีการถ่ายทำเพิ่มเติมทั่วเวสต์ยอร์กเชียร์และในลิเวอร์พูล, อังกฤษ ระหว่างการสร้าง ทีมงานสร้างสรรค์ของละครชุดส่วนใหญ่ถูกแทนที่ โดย ไบรอัน ทักเกอร์ เข้ามาทำหน้าที่แทนแบรดสตรีตและ โทมัส เบซูชา ผู้กำกับร่วม ออกจากตำแหน่ง มีการถ่ายซ่อมตั้งแต่กลางเดือนมิถุนายนถึงปลายเดือนกันยายน ค.ศ. 2022 มหันตภัยอำพราง ออกอากาศตอนแรกเมื่อวันที่ 21 มิถุนายน ค.ศ. 2023 และออกอากาศตอนสุดท้ายเมื่อวันที่ 26 กรกฎาคม ค.ศ. 2023 รวมทั้งหมดหกตอน
มหันตภัยอำพราง ดำเนินเรื่องใน ค.ศ. 2026 สามสิบปีหลังเหตุการณ์ใน กัปตัน มาร์เวล นักแสดงที่กลับมารับบทเดิมของพวกเขาจากสื่อในจักรวาลภาพยนตร์มาร์เวลก่อนหน้านี้ ได้แก่ ดอน ชีเดิล, โคบี สมัลเดอส์, มาร์ติน ฟรีแมนและโอที แฟกเบนล์ เป็น เจมส์ "โรห์ดี" โรดส์, มาเรีย ฮิลล์, เอเวอเร็ตต์ เค. รอสส์, และ ริก เมสัน, ตามลำดับ เอมีเลีย คลาร์ก แสดงเป็นไกอาห์วัยผู้ใหญ่ ซึ่งปรากฏตัวเป็นลูกที่ไม่มีชื่อของทาโลสในภาพยนตร์ กัปตัน มาร์เวล แสดงโดย ออเดน แอล. ออฟุลส์และแฮเรียต แอล. ออฟุลส์ ชาร์ลอตต์ เบเกอร์และเคต เบรทเวต ปรากฏตัวเป็น โซเรน ภรรยาของทาลอส ซึ่งก่อนหน้านี้แสดงโดย ชารอน บลินน์ ใน กัปตัน มาร์เวล และ สไปเดอร์แมน: ฟาร์ ฟรอม โฮม (2019)
ละครชุดทางโทรทัศน์ > โลกิ ปี 2 (2023)

บทความหลัก: โลกิ (ละครชุด) และ โลกิ ปี 2
หลังเหตุการณ์ในปีที่หนึ่ง โลกิ ร่วมมือกับ มอเบียส เอ็ม. มอเบียส, ฮันเตอร์ บี-15 และเจ้าหน้าที่องค์การกำกับสาขาเวลาคนอื่น ๆ "ในการต่อสู้เพื่อจิตวิญญาณ" ของทีวีเอ เขายังคงสำรวจมัลติเวิร์สเพื่อค้นหา ซิลวี, ราวอนนา เรนสเลเยอร์และมิสมินิตส์
ปีแรกของ โลกิ ออกอากาศในเดือนมิถุนายน ค.ศ. 2021 การพัฒนาปีที่สองเริ่มต้นในเดือนพฤศจิกายน ค.ศ. 2020 โดยคาดว่า ไมเคิล วอลดรัน หัวหน้าผู้เขียนบทของปีหนึ่งจะเข้ามามีส่วนร่วม "บางส่วน" อีกครั้งในเดือนมกราคม ค.ศ. 2021 ปีสองได้รับการยืนยันอย่างเป็นทางการในเดือนกรกฎาคม ค.ศ. 2021 โดย ทอม ฮิดเดิลสตัน จะกลับมารับบทเดิมของเขาเป็น โลกิ ในเดือนกุมภาพันธ์ ค.ศ. 2022 เอริก มาร์ติน คาดว่าจะเป็นผู้เขียนบทในปีนี้และวอลดรันจะเป็นผู้อำนวยการสร้างบริหาร การถ่ายทำเริ่มต้นในกลางเดือนมิถุนายน ค.ศ. 2022 ที่ไพน์วูดสตูดิโอส์ในสหราชอาณาจักร โดยมี จัสติน เบนสันและแอรอน มัวร์เฮด เป็นผู้กำกับในหลายตอน แดน เดอลีวและคาสรา ฟาราฮานี ก็เป็นผู้กำกับด้วยเช่นกัน การถ่ายทำสิ้นสุดในเดือนตุลาคม ปีที่สองของ โลกิ ออกอากาศเมื่อวันที่ 5 ตุลาคม ค.ศ. 2023 และตอนสุดท้ายออกอากาศเมื่อวันที่ 9 พฤศจิกายน รวมทั้งหมดหกตอน
ปีที่สองเริ่มต้นทันทีหลังตอนสุดท้ายของปีแรก ดำเนินเรื่องนอกเหนือเวลาและสถานที่ ขณะที่เหตุการณ์บางอย่างเกิดขึ้นระหว่างอดีต ปัจจุบันและอนาคต จอนาทัน เมเจอส์ กลับมารับบทเดิมของเขาเป็น วิกเตอร์ ไทม์ลี จาก แอนท์-แมน และ เดอะ วอสพ์: ตะลุยมิติควอนตัม
ละครชุดทางโทรทัศน์ > สมมุติว่า...? ปี 2 และ 3 (2023–24)

บทความหลัก: สมมุติว่า...?, สมมุติว่า...? ปี 2, และ สมมุติว่า...? ปี 3
หลังการก่อตั้งการ์เดียนออฟเดอะมัลติเวิร์ส เดอะวอตเชอร์ ยังคงพบกับฮีโรใหม่ ๆ และโลกสุดแปลกประหลาดในมัลติเวิร์สของจักรวาลภาพยนตร์มาร์เวล
ปีแรกของ สมมุติว่า...? ออกอากาศครั้งแรกในเดือนสิงหาคม ค.ศ. 2021 มาร์เวลสตูดิโอส์แอนิเมชันเริ่มสร้างปีที่สองแล้วในเดือนธันวาคม ค.ศ. 2019 ในขณะที่ปีที่สามได้รับการยืนยันในเดือนกรกฎาคม ค.ศ. 2022 เอ. ซี. แบรดลีย์ กลับมาเป็นหัวหน้าผู้เขียนบทในปีที่สอง มีการเปิดเผยในเดือนธันวาคม ค.ศ. 2023 ว่า แมทธิว ชอนซีย์ ผู้คัดเลือกเรื่องราวของแอนิเมชันชุด จะทำหน้าที่เป็นหัวหน้าผู้เขียนบทในปีที่สาม ไบรอัน แอนดรูว์ กลับมาเป็นผู้กำกับหลักในทั้งสองปี โดยมี สเตฟาน แฟรงค์ เป็นผู้กำกับด้วย และ เจฟฟรีย์ ไรต์ กลับมาเป็นผู้บรรยายในฐานะ วอตเชอร์  ปีที่สองออกอากาศตอนแรกเมื่อวันที่ 22 ธันวาคม ค.ศ. 2023 แล้วออกอากาศวันละหนึ่งตอนไปจนถึงวันที่ 30 ธันวาคม ค.ศ. 2023 รวมทั้งหมดเก้าตอน ปีที่สามจะออกอากาศในวันที่ 22 ธันวาคม ค.ศ. 2024 แล้วออกอากาศวันละหนึ่งตอนไปจนถึงวันที่ 29 ธันวาคม ค.ศ. 2024 รวมทั้งหมดแปดตอน
ตอนสุดท้ายของปีสองรวมต้นไม้มัลติเวิร์สที่ก่อตั้งขึ้นในตอนสุดท้ายในปีสองของ โลกิ  นักแสดงหลายคนจากภาพยนตร์กลับมาให้เสียงเป็นตัวละครเดิมของตนในปีนี้
ละครชุดทางโทรทัศน์ > เอคโค (2024)

บทความหลัก: เอคโค
มายา โลเปซ กลับบ้านเกิดของเธอหลังเหตุการณ์ในเมืองนิวยอร์ก ซึ่งเธอต้องเผชิญกับอดีตของเธอ ขณะเดียวกันก็ต้องเชื่อมโยงกับรากเหง้าพื้นเมืองอเมริกันของเธออีกครั้ง และโอบรับครอบครัวและชุมชนของเธอ
การพัฒนาละครชุดที่แยกจาก ฮอว์คอาย (2021) แสดงนำโดย อลาควอ คอกซ์  เป็น มายา โลเปซ / เอคโค เริ่มต้นในเดือนมีนาคม ค.ศ. 2021 โดยมี อีทาน โคเฮนและเอมิลี โคเฮน เป็นผู้เขียนบทและผู้อำนวนการสร้างบริหาร เอคโค ได้รับการประกาศอย่างเป็นทางการในเดือนพฤศจิกายน เมื่อ แมเรียน เดย์เร ได้รับการเปิดเผยว่าจะทำหน้าที่เป็นหัวหน้าผู้เขียนบท เดย์เรทำหน้าที่ร่วมกับ เอมี ราดริน การถ่ายทำเริ่มต้นช่วงปลายเดือนเมษายน ค.ศ. 2022 และสิ้นสุดช่วงปลายเดือนสิงหาคม โดยถ่ายทำที่เมโทรแอตแลนตา, พีชทรีซิตี, โซเชียลเซอร์เคิล, และแกรนต์วิลล์, จอร์เจีย ซิดนีย์ ฟรีแลนด์และแคทรีโอนา แมกเคนซี เป็นผู้กำกับละครชุด เอคโค ออกอากาศทุกตอนพร้อมกันบนดิสนีย์+ และฮูลู ในวันที่ 9 มกราคม ค.ศ. 2024 รวมทั้งหมดห้าตอน ละครชุดเปิดให้รับชมบนฮูลูถึงวันที่ 9 เมษายน ค.ศ. 2024 เอคโค เป็นส่วนหนึ่งของ "มาร์เวลสปอร์ตไลต์"
เอคโค ดำเนินเรื่องในเดือนพฤษภาคม ค.ศ. 2025 ห้าเดือนหลังเหตุการณ์ใน ฮอว์คอาย และนำไปสู่เหตุการณ์ใน แดร์เดวิล: บอร์นอะเกน ซาห์น แม็กคลาร์นอน กลับมารับบทเดิมเป็น วิลเลียม โลเปซ จาก ฮอว์คอาย, ร่วมกับ วินเซนต์ โดนอฟรีโอ เป็น วิลสัน ฟิสก์ / คิงพิน และ ชาร์ลี ค็อกซ์ เป็น แมตต์ เมอร์ด็อก / แดร์เดวิล จากสื่อในจักรวาลภาพยนตร์มาร์เวลก่อนหน้านี้ เจเรมี เรนเนอร์ ปรากฏตัวเป็น คลินต์ บาร์ตัน / โรนิน จากภาพใน ฮอว์คอาย ขณะที่ ริชชี พาล์มเมอร์ ซีเนียร์และเอ็มแอล เจมมิลล์ ให้เสียงเป็น บิลล์และมาร์ลีน ฟิสก์ พ่อแม่ของฟิสก์ ตามลำดับ แทนที่ โดเมนิก ลอมบาร์โดซีและแองเจลา รีด ผู้เคยแสดงเป็นตัวละครดังกล่าวในปีแรกของ แดร์เดวิล (2015)
ละครชุดทางโทรทัศน์ > อกาธา ออล อะลอง (2024)

บทความหลัก: อกาธา ออล อะลอง
หลังจากติดอยู่ในเมืองเวสต์วิว, นิวเจอร์ซีย์ แม่มด อกาธา ฮาร์กเนส ก็หลบหนีออกมาด้วยความช่วยเหลือของวัยรุ่นโกธิกที่ต้องการเผชิญกับการทดสอบในเส้นทางแห่งแม่มดในตำนาน เมื่อไม่มีพลังวิเศษของเธอ ฮาร์กเนสและวัยรุ่นจึงก่อตั้งกลุ่มแม่มดใหม่เพื่อเผชิญกับการทดสอบ
การพัฒนาละครชุดแยกจาก วันด้าวิสชั่น แสดงนำโดย แคทริน ฮาห์น เป็น อกาธา ฮาร์กเนส เริ่มต้นในเดือนตุลาคม ค.ศ. 2021 โดยมี แจ็ก เชเฟอร์ ทำหน้าที่เป็นหัวหน้าผู้เขียนบทและผู้อำนวยการสร้างบริหาร เชเฟอร์ไดัรับการเรียกว่าเป็นโชว์รันเนอร์ในเดือนกรกฎาคม ค.ศ. 2024 ละครชุดประกาศครั้งแรกในเดือนพฤศจิกายน ค.ศ. 2021 ในชื่อ อกาธา: เฮาส์ออฟฮาร์กเนสส์ แต่สุดท้ายก็เปลี่ยนชื่อเป็น อกาธา ออล อะลอง การถ่ายทำเริ่มต้นช่วงกลางเดือนมกราคม ค.ศ. 2023 ที่ไตรลิทสตูดิโอส์ในแอตแลนตา โดยมีเชเฟอร์, ราเชล โกลด์เบิร์กและกานจา มอนเตโร เป็นผู้กำกับคนละสามตอนในละครชุด การถ่ายทำสิ้นสุดช่วงปลายเดือนพฤษภาคม อกาธา ออล อะลอง ออกอากาศตอนแรกในวันที่ 18 กันยายน ค.ศ. 2024 และออกอากาศตอนสุดท้ายในวันที่ 30 ตุลาคม ค.ศ. 2024 รวมทั้งหมดเก้าตอน อกาธา ออล อะลอง ตั้งใจให้เป็นละครชุดที่สองในไตรภาคที่ประกอบด้วย วันด้าวิสชั่น และ วิสชั่นเควสต์ แสดงนำโดย พอล เบ็ตตานีย์ เป็น วิสชั่น, ซึ่งกำหนดออกอากาศใน ค.ศ. 2026 และเป็นส่วนหนึ่งของเฟสหก
อกาธา ออล อะลอง ดำเนินเรื่องใน ค.ศ. 2026 สามปีหลังเหตุการณ์ใน วันด้าวิสชั่น โจ ล็อก แสดงเป็น วัยรุ่นโกธิก ต่อมาเปิดเผยว่าเป็น วิลเลียม คาปลัน ซึ่งร่างกายของเขาถูกสิงโดยวิญญาณของ บิลลี แม็กซิมอฟฟ์ ซึ่งก่อนหน้านี้แสดงโดย จูเลียน ฮิลเลียร์ด ใน วันด้าวิสชั่น และ จอมเวทย์มหากาฬ ในมัลติเวิร์สมหาภัย (2022) นักแสดงหลายคนกลับมารับบทของพวกเขาจาก วันด้าวิสชั่น ได้แก่ เดบรา โจ รัปป์ เป็น ชารอน เดวิส, เอวัน ปีเตอส์ เป็น ราล์ฟ โบห์เนอร์, เอ็มมา คอลฟิลด์ ฟอร์ด เป็น ซาราห์ พร็อกเตอร์, เดวิด เพย์ตัน เป็น จอห์น คอลลินส์, เดวิด เลงเกล เป็น แฮโรลด์ พร็อกเตอร์, อซิฟ อาลี เป็น อาบีลาช แทนดอน, อาโมส กลิก เป็นพนักงานส่งพิซซ่า และ เคท ฟอร์บส์ เป็น เอวานอรา ฮาร์กเนส
ละครชุดทางโทรทัศน์ > ยัวร์เฟรนด์ลีเนเบอร์ฮูดสไปเดอร์-แมน ปี 1

บทความหลัก: ยัวร์เฟรนด์ลีเนเบอร์ฮูดสไปเดอร์-แมน
เรื่องราวต้นกำเนิดของปีเตอร์ ปาร์คเกอร์ และสำรวจการเป็น สไปเดอร์-แมน ในช่วงแรกของเขา ขณะที่ นอร์แมน ออสบอร์น กลายมาเป็นที่ปรึกษาของเขา
แอนิเมชันชุด สไปเดอร์-แมน: เฟรชแมนเยียร์ ประกาศในเดือนพฤศจิกายน ค.ศ. 2021 โดยมี เจฟฟ์ แทรมเมลล์ ทำหน้าที่เป็น หัวหน้าผู้เขียนบทและผู้อำนวยการสร้างบริหาร แอนิเมชันชุดมีสไตล์ที่ "เฉลิมฉลอง" และแสดงความเคารพต่อการ์ตูน สไปเดอร์-แมน ในยุคแรก ฮัดสัน เทมส์ ให้เสียงเป็น ปาร์คเกอร์ หลังก่อนหน้านี้เขาเคยให้เสียงใน สมมุติว่า...? แอนิเมชันชุดเปลี่ยนชื่อเป็น ยัวร์เฟรนด์ลีเนเบอร์ฮูดสไปเดอร์-แมน ในเดือนธันวาคม ค.ศ. 2023 ปีแรกของ ยัวร์เฟรนด์ลีเนเบอร์ฮูดสไปเดอร์-แมน กำหนดออกอากาศในวันที่ 29 มกราคม ค.ศ. 2025 และจะมีทั้งหมดสิบตอน ปีสองซึ่งเดิมประกาศชื่อว่า สไปเดอร์-แมน: ซอฟฟะมอร์เยียร์ กำลังอยู่ในระหว่างการพัฒนา
ยัวร์เฟรนด์ลีเนเบอร์ฮูดสไปเดอร์-แมน ดำเนินเรื่องในความเป็นจริงอื่นจากเส้นเรื่องหลักของจักรวาลภาพยนตร์มาร์เวล ซึ่ง นอร์แมน ออสบอร์น เป็นที่ปรึกษาของปาร์คเกอร์ แทนที่ โทนี สตาร์ก ชาร์ลี ค็อกซ์ และวินเซนต์ โดนอฟรีโอ จะกลับมารับบทเดิมของพวกเขาเป็น แมตต์ เมอร์ด็อก / แดร์เดวิล และวิลสัน ฟิสก์ / คิงพิน ในขณะที่ตัวละครอื่น ๆ ที่ปรากฏตัวในสื่อจักรวาลภาพยนตร์มาร์เวลก่อนหน้านี้ ได้แก่ สตาร์ก, ดร. สตีเฟน สเตรนจ์, เมย์ ปาร์คเกอร์, ออตโต ออคเตเวียส / ด็อกเตอร์ออกโตปุส, แม็ก การ์แกน / สกอร์เปียน, และ เคิร์ต คอนเนอร์ส นิโก มิโนรู ผู้เคยปรากฏตัวในละครชุดของมาร์เวลเทเลวิชันเรื่อง ทีมยอดมนุษย์กู้โลก (2017–2019) จะปรากฏตัวเช่นกัน
ละครชุดทางโทรทัศน์ > แดร์เดวิล: บอร์นอะเกน

บทความหลัก: แดร์เดวิล: บอร์นอะเกน
แมตต์ เมอร์ด็อก ต่อสู้เพื่อความยุติธรรม ในขณะที่ วิลสัน ฟิสก์ ดำเนินการรณรงค์เพื่อชิงตำแหน่งนายกเทศมนตรีเมืองนิวยอร์ก ทำให้ตัวตนในอดีตของพวกเขาต้องปะทะกัน
มีการเปิดเผยในเดือนมีนาคม ค.ศ. 2022 ว่า โครงการใหม่ของแดร์เดวิลกำลังอยู่ในการพัฒนา โดยมีไฟกีเป็นผู้อำนวยการสร้าง หลังจากดิสนีย์ได้สิทธิ์ละครชุด แดร์เดวิล ของ มาร์เวลเทเลวิชัน คืนมาจาก เน็ตฟลิกซ์ และเริ่มสตรีมบนดิสนีย์+ ละครชุดได้รับการยืนยันว่าอยู่ในระหว่างการพัฒนาสำหรับดิสนีย์+ ในเดือนพฤษภาคม โดยมี แมตต์ คอร์แมนและคริส ออร์ด เป็นหัวหน้าผู้เขียนบทและผู้อำนวยการสร้างบริหาร และประกาศอย่างเป็นทางการในเดือนกรกฎาคม โดย ชาร์ลี ค็อกซ์ จะกลับมารับบทเดิมเป็น แมตต์ เมอร์ด็อก / แดร์เดวิล การถ่ายทำเริ่มต้นช่วงต้นเดือนมีนาคม ค.ศ. 2023 ในนิวยอร์ก และซิลเวอร์คัพสตูดิโอส์ตะวันออก การถ่ายทำหยุดชั่วคราวในเดือนมิถุนายนเนื่องจากการหยุดงานประท้วงของนักเขียน ซึ่งถ่ายทำไปแล้วไม่ถึงครึ่งของจำนวนตอนทั้งหมดในละครชุด ในช่วงปลายเดือนกันยายน ค.ศ. 2023 มาร์เวลสตูดิโอส์ตัดสินใจปรับปรุงละครชุดใหม่ด้านความคิดสร้างสรรค์ โดยแทนที่ คอร์แมนและออร์ด ในตำแหน่งหัวหน้าผู้เขียนบทและปลดผู้กำกับที่เหลือออก และองค์ประกอบบางส่วนที่ถ่ายทำไว้แล้วจะยังคงเก็บไว้ ไมเคิล คูเอสตา, เจฟฟรีย์ แนชมานอฟและเดวิด บอยด์ ทำหน้าที่เป็นผู้กำกับที่ได้รับเครดิตของละครชุด ในเดือนตุลาคม ดาริโอ สคาร์ดาปาเน ได้รับการว่าจ้างให้ทำหน้าที่เป็นโชว์รันเนอร์ โดยทำงานเกี่ยวกับตอนใหม่ รวมไปถึงฉากสำหรับตอนต่าง ๆ ที่ถ่ายทำไปแล้ว พร้อมด้วย จัสติน เบนสันกับแอรอน มัวร์เฮด เพื่อกำกับตอนที่เหลือ ละครชุดกลับมาถ่ายทำต่อในเดือนมกราคม ค.ศ. 2024 และสิ้นสุดในเดือนเมษายน ปีแรกของ แดร์เดวิล: บอร์นอะเกน กำหนดออกอากาศในวันที่ 4 มีนาคม ค.ศ. 2025 และคาดว่าจะมีทั้งหมดเก้าตอน ปีที่สองกำลังอยู่ในการพัฒนา
แดร์เดวิล: บอร์นอะเกน ดำเนินเรื่องหลังเหตุการณ์ใน เอคโค โดนอฟรีโอและโมหัน กปูร จะกลับมารับบทเดิมของพวกเขาเป็น วิลสัน ฟิสก์ / คิงพิน และ ยูซุฟ ข่าน จากสื่อในจักรวาลภาพยนตร์มาร์เวลก่อนหน้านี้ ร่วมกับ จอน เบิร์นธัล เป็น แฟรงก์ แคสเซิล / พันนิชเชอร์, เด็บโบราห์ แอนน์ โวลล์ เป็น คาเรน เพจ, เอลเดน เฮนสัน เป็น ฟ็อกกี เนลสัน, วิลสัน เบเธล เป็น เบนจามิน "เด็กซ์" พอยน์เด็กซ์เตอร์, และ อาเยเลต ซูเรอร์ เป็น วาเนสซา มาริอานา-ฟิสก์ จากละครชุดทางโทรทัศน์ในเน็ตฟลิกซ์ของมาร์เวล
ละครชุดทางโทรทัศน์ > ไอรอนฮาร์ต

บทความหลัก: ไอรอนฮาร์ต (ละครชุด)
ริริ วิลเลียมส์ นักศึกษาเอ็นไอที กลับบ้านที่ชิคาโก ซึ่งเธอได้ค้นพบความลับที่เป็นการผสมผสานระหว่างเทคโนโลยีกับเวทมนตร์ ทำให้เธอต้องพบกับเส้นทางแห่งอันตรายและการผจญภัย
มาร์เวลสตูดิโอส์ประกาศในเดือนธันวาคม ค.ศ. 2020 ว่าละครชุดที่เกี่ยวกับ ริริ วิลเลียมส์ / ไอรอนฮาร์ต กำลังอยู่ในการพัฒนาและแสดงนำโดย ดอมีนีก ทอร์น กลับมารับบทเดิมของเธอจากในภาพยนตร์ แบล็ค แพนเธอร์: วาคานด้าจงเจริญ ชินากะ ฮอดจ์ ได้รับการว่าจ้างให้เป็นหัวหน้าผู้เขียนบทในเดือนเมษายน ค.ศ. 2021 คูเกลอร์อำนวยการสร้างละครชุดผ่านพร็อกซิมิตีมีเดีย การถ่ายทำเริ่มต้นในช่วงต้นเดือนมิถุนายน ค.ศ. 2022 ที่ไตรลิทสตูดิโอส์ในแอตแลนตา โดยมี แซม เบลีย์และแองเจลา บาร์นส์ เป็นผู้กำกับในแต่ละตอนของละครชุด ยังมีการถ่ายทำที่ชิคาโกในช่วงปลายเดือนตุลาคม และสิ้นสุดการถ่ายทำในต้นเดือนพฤศจิกายน ไอรอนฮาร์ต กำหนดออกอากาศในวันที่ 24 มิถุนายน ค.ศ. 2025 และจะมีทั้งหมดหกตอน
ไอรอนฮาร์ต ดำเนินเรื่องหลังเหตุการณ์ใน แบล็ค แพนเธอร์: วาคานด้าจงเจริญ
เรื่องสั้น > ข้าคือกรู้ท ปี 2 (2023)

บทความหลัก: ข้าคือกรู้ท
| ชื่อ | ปี | ปี | จำนวนตอน | จำนวนตอน | วันที่เผยแพร่ | วันที่เผยแพร่ | ผู้เขียนบทและผู้กำกับ |
| --- | --- | --- | --- | --- | --- | --- | --- |
| ข้าคือกรู้ท |  | 2 | 5 | 5 | 6 กันยายน ค.ศ. 2023 (2023-09-06) | 6 กันยายน ค.ศ. 2023 (2023-09-06) | เคิร์สเตน เลอปอร์ |
เรื่องสั้นแต่ละตอนติดตาม เบบีกรูท ในขณะที่เขาเติบโตขึ้นในกาแล็กซี ออกผจญภัยกับตัวละครใหม่ ๆ ที่ไม่ธรรมดาที่ทำให้เขาต้องเจอกับปัญหา
เรื่องสั้นห้าตอนแรกของ ข้าคือกรู้ท ออกอากาศในเดือนสิงหาคม ค.ศ. 2022 การสร้างเรื่องสั้นอีกห้าตอนเริ่มต้นในเดือนกรกฎาคม ค.ศ. 2022 อธิบายว่าเป็นปีที่สอง เคิร์สเตน เลอปอร์ กลับมาเป็นหัวหน้าผู้เขียนบท, ผู้กำกับ, และผู้อำนวยการสร้างบริหาร วิน ดีเซล กลับมาให้เสียงเป็น เบบีกรูท ปีที่สองของ ข้าคือกรู้ท ออกอากาศห้าตอนบนดิสนีย์+ เมื่อวันที่ 6 กันยายน ค.ศ. 2023
เจฟฟรีย์ ไรต์ กลับมารับบทเดิมของเขาเป็น เดอะวอตเชอร์ จาก สมมุติว่า...? ในปีนี้
เส้นเวลา

| --- | --- |
1995: (กัปตัน มาร์เวล)
1996–2013: 
2014: ข้าคือกรู้ท ตอนที่ 6–10
2015–2023: 
2024: (ฮอว์คอาย)
2025: เอคโค
2025: (รวมพันธุ์นักสู้พิทักษ์จักรวาล ตอนพิเศษรับวันหยุด)
2026: ตะลุยมิติควอนตัม
2026: รวมพันธุ์นักสู้พิทักษ์จักรวาล 3
2026: มหันตภัยอำพราง
2026: เดอะ มาร์เวลส์
2026: อกาธา ออล อะลอง
เอคโค ดำเนินเรื่องในเดือนพฤษภาคม ค.ศ. 2025 หลังเหตุการณ์ใน ฮอว์คอาย ห้าเดือน แอนท์-แมน และ เดอะ วอสพ์: ตะลุยมิติควอนตัม ดำเนินเรื่องใน ค.ศ. 2026 รวมพันธุ์นักสู้พิทักษ์จักรวาล 3 ดำเนินเรื่องหลังเหตุการณ์ใน รวมพันธุ์นักสู้พิทักษ์จักรวาล ตอนพิเศษรับวันหยุด มหันตภัยอำพราง ดำเนินเรื่องประมาณ ค.ศ. 2026 สามสิบปีหลังเหตุการณ์ใน กัปตัน มาร์เวล เดอะ มาร์เวลส์ ดำเนินเรื่องใน ค.ศ. 2026 หลัง มหันตภัยอำพราง และ มิสมาร์เวล อกาธา ออล อะลอง ดำเนินเรื่องใน ค.ศ. 2026 สามปีหลังเหตุการณ์ใน วันด้าวิสชั่น ไอรอนฮาร์ต จะดำเนินเรื่องหลังเหตุการณ์ใน แบล็ค แพนเธอร์: วาคานด้าจงเจริญ แดร์เดวิล: บอร์นอะเกน จะดำเนินเรื่องหลังเหตุการณ์ใน เอคโค
ปีที่สองของ โลกิ เริ่มต้นทันทีหลังตอนสุดท้ายของปีที่หนึ่ง ดำเนินเรื่องนอกเหนือเวลาและสถานที่ ขณะที่เหตุการณ์บางอย่างเกิดขึ้นระหว่างอดีต ปัจจุบัน และอนาคต เดดพูล & วูล์ฟเวอรีน ดำเนินเรื่องใน ค.ศ. 2024 หกปีหลังเหตุการณ์ใน เดดพูล 2 โดยดำเนินเรื่องส่วนใหญ่ในโลก-10005 และในเดอะวอยด์ ซึ่งเกิดขึ้นหลังจากเหตุการณ์ใน โลกิ ปี 2
นักแสดงและตัวละครประจำ

บทความหลัก: รายชื่อนักแสดงภาพยนตร์ในจักรวาลภาพยนตร์มาร์เวล และ รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล (มาร์เวลสตูดิโอส์)
รายการตัวบ่งชี้
ส่วนนี้รวมถึงตัวละครที่จะปรากฏตัวในภาพยนตร์และ/หรือละครชุดหลายเรื่องในเฟสห้าของจักรวาลภาพยนตร์มาร์เวล และมีชื่ออยู่ในรายชื่อนักแสดงบนใบปิดภาพยนตร์อย่างน้อยหนึ่งเรื่อง หรือแสดงนำในละครชุดอย่างน้อยหนึ่งเรื่อง
ส่วนที่ว่างเป็นสีเทาเข้ม หมายถึง ตัวละครอยู่ในภาพยนตร์หรือละครชุดที่ยังไม่ได้ประกาศ
A หมายถึง ปรากฏตัวในผ่านภาพที่ได้ถ่ายทำเอาไว้ก่อนแล้ว
C หมายถึง บทบาทนักแสดงรับเชิญ
V หมายถึง ปรากฏตัวเฉพาะเสียง
| ตัวละคร | ภาพยนตร์ | ละครชุด | แอนิเมชัน |
| --- | --- | --- | --- |
| บักกี บาร์นส์วินเทอร์โซลเยอร์ | เซบาสเตียน สแตน |  | เซบาสเตียน สแตนV |
| คลินต์ บาร์ตันฮอว์กอาย |  | เจเรมี เรนเนอร์A | เจเรมี เรนเนอร์V |
| เคต บิช็อป | เฮลี สไตน์เฟลด์ |  | เฮลี สไตน์เฟลด์V |
| วิลสัน ฟิสก์คิงพิน |  | วินเซนต์ โดนอฟรีโอ | วินเซนต์ โดนอฟรีโอV |
| บิลล์ ฟอสเตอร์ | ลอเรนซ์ ฟิชเบิร์น |  | ลอเรนซ์ ฟิชเบิร์นV |
| นิค ฟิวรี | ซามูเอล แอล. แจ็กสัน | ซามูเอล แอล. แจ็กสัน | ซามูเอล แอล. แจ็กสันV |
| กาโมรา | โซอี ซัลดานา |  | ซินเธีย แมควิลเลียมส์V |
| กรูท | วิน ดีเซลV |  | วิน ดีเซลV เฟร็ด ทาทาซิโอเรV |
| อกาธา ฮาร์กเนสส์ |  | แคทริน ฮาห์น | แคทริน ฮาห์นV |
| มาเรีย ฮิลล์ |  | โคบี สมัลเดอส์ | โคบี สมัลเดอส์V |
| แฮปปี โฮแกน | จอน แฟฟโรว์ |  | จอน แฟฟโรว์V |
| ฮาเวิร์ดเดอะดัก | เซธ กรีนV |  | เซธ กรีนV |
| ยูซุฟ ข่าน | โมหัน กปูร | โมหัน กปูร |  |
| สกอตต์ แลงแอนท์-แมน | พอล รัด |  | พอล รัดV |
| โลกิ | ทอม ฮิดเดิลสตันC | ทอม ฮิดเดิลสตัน | ทอม ฮิดเดิลสตันV |
| มอเบียส เอ็ม. มอเบียส | โอเวน วิลสันC | โอเวน วิลสัน |  |
| แมตต์ เมอร์ด็อกแดร์เดวิล |  | ชาร์ลี ค็อกซ์ | ชาร์ลี ค็อกซ์V |
| เนบิวลา | คาเรน กิลแลน |  | คาเรน กิลแลนV |
| แฮงก์ พิม | ไมเคิล ดักลาส |  | ไมเคิล ดักลาสV |
| ฮันเตอร์ บี-15 | วันมี โมซากู | วันมี โมซากู |  |
| ปีเตอร์ ควิลล์สตาร์-ลอร์ด | คริส แพร็ตต์ |  | เมซ มอนต์โกเมอรี มิสเกลV |
| มอนิกา แรมโบ | ทียอนาห์ แพร์ริส |  | ทียอนาห์ แพร์ริสV |
| ร็อคเก็ต แร็กคูน | แบรดลีย์ คูเปอร์V |  | แบรดลีย์ คูเปอร์V |
| อเล็กซี โชสตาคอฟเรดการ์เดียน | เดวิด ฮาร์เบอร์ |  | เดวิด ฮาร์เบอร์V |
| ธอร์ | คริส เฮมส์เวิร์ทA |  | คริส เฮมส์เวิร์ทV |
| วัลคีรี | เทสซา ธอมป์สัน |  | เทสซา ธอมป์สันV |
| วิกเตอร์ ไทม์ลี | จอนาทัน เมเจอส์C | จอนาทัน เมเจอส์ |  |
| โฮป แวน ดายน์วอสพ์ | อีแวนเจไลน์ ลิลลี |  | แมเดอลีน แม็คกรอว์V |
| เมลินา วอสโตคอฟ | เรเชล ไวสซ์ |  | เรเชล ไวสซ์Vคาริ วาห์ลเกรนV |
| จอห์น วอล์กเกอร์ยู.เอส. เอเจนต์ | ไวแอตต์ รัสเซลล์ |  | ไวแอตต์ รัสเซลล์V |
| เดอะวอตเชอร์ |  |  | เจฟฟรีย์ ไรต์V |
| รีรี วิลเลียมส์ไอรอนฮาร์ต |  | ดอมีนีก ทอร์น | ดอมีนีก ทอร์นV |
| แซม วิลสันกัปตันอเมริกา | แอนโทนี แมกกี |  | แอนโทนี แมกกีV |
เพลง

บทความหลัก: ดนตรีของจักรวาลภาพยนตร์มาร์เวล
เพลง > เพลงประกอบ

| ชื่อ | วันวางจำหน่ายในสหรัฐ | ความยาว | ผู้แต่งเพลง | สังกัด |
| --- | --- | --- | --- | --- |
| แอนท์-แมน และ เดอะ วอสพ์: ตะลุยมิติควอนตัม (ออริจินัลโมชันพิกเชอร์ซาวด์แทร็ก) | 15 กุมภาพันธ์ ค.ศ. 2023 (2023-02-15) | 1:00:14 | คริสตอฟ เบ็ก | ฮอลลีวูดเรเคิดส์ มาร์เวลมิวสิก |
| รวมพันธุ์นักสู้พิทักษ์จักรวาล 3 (ออริจินัลสกอร์) | 3 พฤษภาคม ค.ศ. 2023 (2023-05-03) | 1:03:02 | จอห์น เมอร์ฟีย์ | ฮอลลีวูดเรเคิดส์ มาร์เวลมิวสิก |
| เดอะ มาร์เวลส์ (ออริจินัลโมชันพิกเชอร์ซาวด์แทร็ก) | 8 พฤศจิกายน ค.ศ. 2023 (2023-11-08) | 1:08:29 | ลอรา คาร์ปแมน | ฮอลลีวูดเรเคิดส์ มาร์เวลมิวสิก |
| เดดพูล & วูล์ฟเวอรีน (ออริจินัลสกอร์) | 24 กรกฎาคม ค.ศ. 2024 (2024-07-24) | 1:01:51 | ร็อบ ไซมอนเซน | ฮอลลีวูดเรเคิดส์ มาร์เวลมิวสิก |
| ชื่อ | วันวางจำหน่ายในสหรัฐ | ความยาว | ผู้แต่งเพลง | สังกัด |
| --- | --- | --- | --- | --- |
| มหันตภัยอำพราง: ชุดที่ 1 (ตอนที่ 1–3) (เพลงประกอบละครชุด) | 12 กรกฎาคม ค.ศ. 2023 (2023-07-12) | 46:59 | คริส บาวเออร์ส | ฮอลลีวูดเรเคิดส์ มาร์เวลมิวสิก |
| มหันตภัยอำพราง: ชุดที่ 2 (ตอนที่ 4–6) (เพลงประกอบละครชุด) | 4 สิงหาคม ค.ศ. 2023 (2023-08-04) | 54:11 | คริส บาวเออร์ส | ฮอลลีวูดเรเคิดส์ มาร์เวลมิวสิก |
| โลกิ: ปี 2 – ชุดที่ 1 (ตอนที่ 1–3) (เพลงประกอบละครชุด) | 27 ตุลาคม ค.ศ. 2023 (2023-10-27) | 52:07 | นาตาลี โฮลต์ | ฮอลลีวูดเรเคิดส์ มาร์เวลมิวสิก |
| โลกิ: ปี 2 – ชุดที่ 2 (ตอนที่ 4–6) (เพลงประกอบละครชุด) | 17 พฤศจิกายน ค.ศ. 2023 (2023-11-17) | 1:09:34 | นาตาลี โฮลต์ | ฮอลลีวูดเรเคิดส์ มาร์เวลมิวสิก |
| สมมุติว่า... แฮปปี้ โฮแกนช่วยวันคริสต์มาสไว้ (ปี 2/ตอนที่ 3) (เพลงประกอบละครชุด) | 15 ธันวาคม ค.ศ. 2023 (2023-12-15) | 4:51 | ลอรา คาร์ปแมนและนอรา โครลล์-โรเซนบอม | ฮอลลีวูดเรเคิดส์ มาร์เวลมิวสิก |
| สมมุติว่า...?: ปี 2 (เพลงประกอบละครชุด) | 5 มกราคม ค.ศ. 2024 (2024-01-05) | 32:00 | ลอรา คาร์ปแมนและนอรา โครลล์-โรเซนบอม | ฮอลลีวูดเรเคิดส์ มาร์เวลมิวสิก |
| เอคโค (เพลงประกอบละครชุด) | 12 มกราคม ค.ศ. 2024 (2024-01-12) | 1:17:00 | เดฟ พอร์เตอร์ | ฮอลลีวูดเรเคิดส์ มาร์เวลมิวสิก |
| อกาธา ออล อะลอง: ชุดที่ 1 (ตอนที่ 1–5) (เพลงประกอบละครชุด) | 11 ตุลาคม ค.ศ. 2024 (2024-10-11) | 1:15:11 | คริสตอฟ เบ็ก, ไมเคิล ปาราสเกวาส, คริสเตน แอนเดอร์สัน-โลเปซและรอเบิร์ต โลเปซ | ฮอลลีวูดเรเคิดส์ มาร์เวลมิวสิก |
| อกาธา ออล อะลอง: ชุดที่ 2 (ตอนที่ 6–9) (เพลงประกอบละครชุด) | 1 พฤศจิกายน ค.ศ. 2024 (2024-11-01) | 1:16:45 | คริสตอฟ เบ็ก, ไมเคิล ปาราสเกวาส, คริสเตน แอนเดอร์สัน-โลเปซและรอเบิร์ต โลเปซ | ฮอลลีวูดเรเคิดส์ มาร์เวลมิวสิก |
เพลง > อัลบั้มรวมเพลง

| ชื่อ | วันวางจำหน่ายในสหรัฐ | ความยาว | สังกัด |
| --- | --- | --- | --- |
| การ์เดียนส์ออฟเดอะกาแลกซีวอล. 3: ออซัมมิกซ์วอล. 3 (ออริจินัลโมชันพิกเชอร์ซาวด์แทร็ก) | 3 พฤษภาคม ค.ศ. 2023 (2023-05-03) | 1:05:13 | ฮอลลีวูดเรเคิดส์ มาร์เวลมิวสิก |
| เดดพูล & วูล์ฟเวอรีน: ฟาน แจมซ์ | 24 กรกฎาคม ค.ศ. 2024 (2024-07-24) | 1:01:52 | ฮอลลีวูดเรเคิดส์ มาร์เวลมิวสิก |
| เดดพูล & วูล์ฟเวอรีน: มาดอนนาส์ "ไลก์อะเพรเยอร์" อีพี | 9 สิงหาคม ค.ศ. 2024 (2024-08-09) | 11:00 | วอร์เนอร์เรเคิดส์ |
โฮมมีเดีย

ภาพยนตร์แต่ละเรื่องเชื่อมโยงไปยังส่วน "โฮมมีเดีย" ของบทความ
| ภาพยนตร์ | วันวางจำหน่ายในรูปแบบดิจิทัล | วันวางจำหน่ายในรูปแบบดีวีดี/บลูเรย์ |
| --- | --- | --- |
| แอนท์-แมน และ เดอะ วอสพ์: ตะลุยมิติควอนตัม | 18 เมษายน ค.ศ. 2023 (2023-04-18) | 16 พฤษภาคม ค.ศ. 2023 (2023-05-16) |
| รวมพันธุ์นักสู้พิทักษ์จักรวาล 3 | 7 กรกฎาคม ค.ศ. 2023 (2023-07-07) | 1 สิงหาคม ค.ศ. 2023 (2023-08-01) |
| เดอะ มาร์เวลส์ | 16 มกราคม ค.ศ. 2024 (2024-01-16) | 13 กุมภาพันธ์ ค.ศ. 2024 (2024-02-13) |
| เดดพูล & วูล์ฟเวอรีน | 1 ตุลาคม ค.ศ. 2024 (2024-10-01) | 22 ตุลาคม ค.ศ. 2024 (2024-10-22) |
| ละครชุด | วันวางจำหน่ายในรูปแบบบลูเรย์/อัลตรา-เอชดีบลูเรย์ |
| --- | --- |
โลกิ ปี 2: 3 ธันวาคม ค.ศ. 2024 (2024-12-03)